kardosdrur/scandi-wiki huggingface dataset:
Charlottenburg-Wilmersdorf

Charlottenburg-Wilmersdorf er det fjerde af Berlins tolv distrikter (tysk: Bezirke). Det udgøres af bydelene (tysk: Ortsteile) Charlottenburg, Wilmersdorf, Schmargendorf, Grunewald, Westend, Charlottenburg-Nord og Halensee. 

Med et areal på 64,7 km2 og et befolkningstal på 343.592 (2020) er Charlottenburg-Wilmersdorf det henholdsvis sjettestørste og fjerdefolkerigeste distrikt i Berlin. Med 5.311 indbyggere pr. km2 har distriktet byens sjettehøjeste befolkningstæthedsgrad. 

Distriktets lokale borgerrepræsentation (tysk: Bezirksverordnetenversammlung) domineres af partiet SPD med 15 ud af 55 pladser. Siden 2011 har Reinhard Naumann (SPD) været Charlottenburg-Wilmersdorf distriktsborgmester (tysk: Bezirksbürgmeister). Han udgør sammen med fire øvrige forvaltere (tysk: Bezirksstadträte), valgt af Charlottenburg-Wilmersdorfs borgerrepræsentation, distriktets daglige ledelse (tysk: Bezirksamt).

Under den kolde krig var distriktet en del af Vestberlin. Distriktet er præget af velhavende boligkomplekser og især området omkring Kurfürstendamm viser dets rigdom i forhold til resten af byen. 

Siden 5. januar 1968 er Charlottenburg-Wilmersdorf venskabsby med Gladsaxe. I Brienner Straße 12 finder man også den danske kirke Christianskirken.

Charlottenburg-Wilmersdorfs bydele 
Charlottenburg-Wilmersdorf er inddelt i følgende bydele:

Politik

Distriktsforvaltningen i Charlottenburg-Wilmersdorf 
Den daglige politiske ledelse af distriktet varetages af følgende distriktsforvaltere:

Borgerpræsentationen i Charlottenburg-Wilmersdorf 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 Or Yehuda, Israel (siden 1966)
 Trento, Italien (siden 1966)
 Sutton, Storbritannien (siden 1968)
 Apeldoorn, Nederlandene (siden 1968)
 Gladsaxe, Danmark (siden 1968)
 Lewisham, Storbritannien (siden 1968)
 Split, Kroatien (siden 1970)
 Karmiel, Israel (siden 1985)
 Kyiv, Ukraine (siden 1991)
 Gagny, Frankrig (siden 1992)
 Międzyrzecz, Polen (siden 1993)
 Belváros-Lipótváros, Ungarn (siden 1998)
 Linz, Østrig (siden 1998)

Nationale venskabsbyer 

 Mannheim, Baden-Württemberg (siden 1962)
 Minden, Nordrhein-Westfalen (siden 1968)
 Rheingau-Taunus-Kreis, Hessen (siden 1972)
 Landkreis Forchheim, Bayern (siden 1974)
 Bad Iburg, Niedersachsen (siden 1980)
 Landkreis Waldeck-Frankenberg, Hessen (siden 1988)
 Landkreis Marburg-Biedenkopf, Hessen (siden 1991)
 Landkreis Kulmbach, Bayern (siden 1991)

Eksterne henvisninger 

 Charlottenburg-Wilmersdorfs officielle hjemmeside

Bydele i Berlin
Köpenick

Köpenick er en mindre del af bydelsområdet Treptow-Köpenick i det sydøstlige Berlin. 

Allerede før 1200 havde den slaviske stamme, sprevanerne, slået sig ned i området, og givet byen sit navn Copnic, der skulle betyde ø-sted, fordi floden Spree løber lige igennem. Siden cirka 1200 har byen hørt til tysktalende folk. I 1920 blev Köpenick en del af Stor-Berlin, og i 2001 blev bydelen lagt sammen med Treptow, der tilsammen dannede det niende forvaltningsdistrikt i Berlin, Treptow-Köpenick.

Köpenick er især blevet kendt for en episode, som fandt sted den 16. oktober 1906 benævnt Kaptajnen fra Köpenick, hvor den arbejdsløse skomager Wilhelm Voigt bemægtigede sig kommunekassen.  

Bydele i Berlin
RollerCoaster Tycoon

Rollercoaster Tycoon er en serie bestående af foreløbigt fire computerspil, der som strategi har at bygge succesrige forlystelsesparker. Ophavsmand til spillene er Chris Sawyer (dog ikke til treeren), og de udgives af Atari.

Beskrivelse
Fælles for spillene er, at der er tale om simulation af driften af en forlystelsespark. I de enkelte spil kan man enten bygge parker uden et mål, eller man kan søge at opfylde en række foruddefinerede opgaver, der typisk giver mulighed for at gå videre til næste opgave.

For en park kan man til hver en tid aflæse en række karakteristika, f.eks.
parkens samlede værdi
overskud
antal gæster
gæsternes vurdering

For at påvirke disse værdier skal man konstruere parken. Her har man en række muligheder:
forlystelser
boder (mad, drikke, souvenirs mm.)
andre faciliteter (toiletter, informationsboder etc.)
stier
pynt (planter, skulpturer, belysning, søer etc.)
prisfastsættelse (indgangsbillet, varepriser og priser pr. forlystelse)

Blandt forlystelserne er der to basistyper:
faste forlystelser, der blot skal placeres i landskabet
selvkonstruerede forlystelser, der kan sammensættes af enkelte elementer, herunder ikke mindst en række rutsjebanevarianter

Forlystelserne grupperes efter fællestræk, blandt andet:
rutsjebaner
vandforlystelser
børneforlystelser
vilde forlystelser

Når man har det første indhold i sin park, kommer der efterhånden (som regel) flere og flere besøgende. Disse besøgende har forskellige præferencer: Nogle vil gerne have vilde oplevelser, mens andre foretrækker roligere oplevelser. Til at regulere besøgene kan man ansætte folk i sin park: 
reparatører
opryddere/havemænd
vagter

Uden disse ansatte vil en park snart begynde at miste interessen blandt de besøgende.

Spillene
 RollerCoaster Tycoon (1999)
Udvidelse: CorkScrew Follies, også kaldet Added Attractions (1999)
Udvidelse: Loopy Landscapes (2000)
 RollerCoaster Tycoon 2 (2002)
Udvidelse: Wacky Worlds (2003)
Udvidelse: Time Twister (2003)
 RollerCoaster Tycoon 3 (2004)
Udvidelse: Soaked! (2005)
Udvidelse: Wild! (2005)

Alle tre spil findes desuden i versioner med en eller begge tilhørende udvidelser.

Udviklingen i spillet er dels gået på større detaljer, dels på de forlystelser, der er til rådighed.

Nyheder i RollerCoaster Tycoon 2 var specielt, at konstruktion af bygninger blev mere fleksible, og at Six Flags-kæden gav lov til at bruge deres virkelige parker som udgangspunkt for opgaverne.

Blandt nyhederne i RollerCoaster Tycoon 3 var brugen af fuld 3D-grafik samt muligheden for at "afprøve" forlystelserne (simulering af en tur med udsigt fra en besøgendes synsvinkel). De besøgende har fået større variation, og blandt opgaverne er at gøre VIP-gæster specielt tilfredse.

Computerspilserier
Storofsen

Storofsen (af ofse = voldsomhed) er navnet på oversvømmelserne, som ramte store dele af indlandet i det sydlige Norge fra 20. til 24. juli 1789. Uvejret udløste utallige jordskred, så katastrofen blev også kaldt skriusommaren (= skredsommeren).  Det økonomiske skadeomfang blev anslået til 563.500 rigsdaler. 

Oversvømmelserne skyldtes sen snesmeltning, regnvejr og stærk varme, også i fjeldet. Der skete ulykker i Nordmøre, Gauldalen, Østerdalen, Romerike, Gudbrandsdalen, Valdres, Numedal og Sandsvær. De største skader skete i Gudbrandsdalen, i Vågå og Fron. 72 mennesker omkom, hvoraf 61 fra Gudbrandsdalen. 1.523 landbrug fik nedsat skat som følge af skader.

Gudbrandsdalslågen fyldte hele dalbunden. Mjøsa blev næsten helt dækket af træer, affald og druknede husdyr, og det tog to år, før indsøen var ren igen. De to dage, oversvømmelserne var værst, var vandstanden op til syv meter over det normale. Befolkningen fik kun begrænset hjælp af myndighederne pga. dårlig information om katastrofen. Mere end 3.000 huse blev raseret. Store arealer var ødelagt for mange år frem i tid, og flere bønder fra Gudbrandsdalen og Østerdalen udvandrede til Målselvdalen i Troms.  Denne indvandring af folk fra Østlandet præger den dag i dag dialekten i Troms.

Baggrund 
Vinteren 1788–1789 havde været meget kold. Sneen kom imidlertid sent, og dette førte til barfrost og dybtgående frost i jorden. Dette førte igen til højtstående grundvand som lukkede porerne i jordsmonnet med vand. Senere på vinteren kom der også unormalt meget sne.

Dette skete under den lille istid fra ca. 1400 til ca 1800, en periode med lange vintre og kolde somre, hvilket førte til, at bræerne voksede kraftigt. I 1770'erne blev det varmere, men 1787 og 1788 var igen usædvanlig kolde, hvilket medførte store snemængder i højfjeldet. Foråret 1789 var varmt og fugtigt, og fugtigheden førte til begrænset fordampning af sneen.

Antagelig lå der et kraftigt lavtryk over Østlandet, som "trak" varm og fugtig luft fra Atlanterhavet til sig. Samtidig lå der et lavtryk over Nordland som trak kold luft ned fra nord. Der lå antagelig også et højtryk over Finland, og disse to systemer "låste" lavtrykket fast over Østlandet. De to lavtryk stødte sammen over Østlandet. Dette pressede den varme og fugtige luft op med et kraftigt regnvejr som resultat. 20. juli begyndte det voldsomme regnvejr, og 21. og 22. juli skal det have regnet kraftigt døgnet rundt over Østlandet og Trøndelag. Regnen aftog 23. juli, og det klarede op igen 24. juli. Men kraftig snesmeltning fra Jotunheimen og Dovre forværrede situationen. Især gik det ud over kværnhuse og savmøller, der jo lå udsat til langsmed vandløbene. Mange troede, de var vidne til dommedag, og samtidige beretninger fortæller om folk, der blev sindssyge under uvejret. Der blev givet tilladelse til at optage kollekt i kirkerne i Danmark og Norge til hjælp for de rammede. 

En tønde med en åbning på 1450 cm² og med et volumen på 132 liter skal være regnet fuld på tre døgn i Romsdal. Dette svarer til en nedbør på 320 mm på tre døgn.

Noter

Se også 
 Vesleofsen (1995)

Oversvømmelser
Norges historie
Edo (sprog)

Edo (også kaldt Bini) er et Benue-Congo's sprog som tales i staten Edo i Nigeria af ca. 1.000.000 mennesker.

Niger-Congo-sprog
Sprog i Nigeria
Treptow-Köpenick

Treptow-Köpenick er det niende af Berlins tolv distrikter (tysk: Bezirke). Det udgøres af bydelene (tysk: Ortsteile) Alt-Treptow, Plänterwald, Baumschulenweg, Johannisthal, Niederschöneweide, Altglienicke, Adlershof, Bohnsdorf, Oberschöneweide, Köpenick, Friedrichshagen, Rahnsdorf, Grünau, Müggelheim og Schmöckwitz.

Med et areal på 168 km2 og et befolkningstal på 273.689 (2020) er Treptow-Köpenick det henholdsvis største og fjerdemindst folkerige distrikt i Berlin. Med 1.629 indbyggere pr. km2 har distriktet byens laveste befolkningstæthedsgrad.

Distriktets lokale borgerrepræsentation (tysk: Bezirksverordnetenversammlung) domineres af partiet SPD med 15 ud af 55 pladser. Siden 2011 har Oliver Igel (SPD) været Treptow-Köpenicks distriktsborgmester (tysk: Bezirksbürgmeister). Han udgør sammen med fire øvrige forvaltere (tysk: Bezirksstadträte), valgt af Treptow-Köpenicks borgerrepræsentation, distriktets daglige ledelse (tysk: Bezirksamt).

Treptow-Köpenicks bydele 
Treptow-Köpenick er inddelt i følgende bydele:

Politik

Distriktsforvaltningen i Treptow-Köpenick 
Den daglige politiske ledelse af distriktet varetages af følgende distriktsforvaltere:

Borgerpræsentationen i Treptow-Köpenick 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 East Norriton Township, USA (siden 1991)
 Mokotów, Polen (siden 1993)
 Albinea, Italien (siden 1997)
 Cajamarca, Peru (siden 1998)
 Mürzzuschlag, Østrig (siden 2002)
 Olomouc, Tjekkiet (siden 2002)
 Subotica, Serbien (siden 2002)
 Izola, Slovenien (siden 2002)
 Veszprém, Ungarn (siden 2002)
 Tepebaşı, Tyrkiet (siden 2017)

Nationale venskabsbyer 

 Köln, Nordrhein-Westfalen (siden 1990)
 Odernheim am Glan, Rheinland-Pfalz (siden 1997)

Eksterne henvisninger 

 Treptow-Köpenicks officielle hjemmeside

Bydele i Berlin
Vestergade (Odense)

Vestergade er en af Odenses gågader; en anden er Kongensgade, som munder ud i Vestergade.

Gaden, der begynder ved Thomas B. Thriges Gade i øst og slutter ved Vesterbro i vest, rummer mange butikker, bl.a. et Magasin-stormagasin. I de senere år er der kommet flere og flere kædebutikker i gaden, hvis butikslejemål er blandt byens absolut dyreste. 

Vestergade blev første gang nævnt i 1285. Sammen med Overgade og Nørregade var den overklassens foretrukne boligområde.
Gaden er også nævnt i Carl Nielsen erindringer Min fynske barndom. Det var på en beværtning i gaden at Nielsen mødte den gamle pianist Outzen som måtte leve af nådsensbrød af gæstgiveren.
Nielsen skrev om Outzen: "jeg skylder ham mine første stærke Indtryk af den højeste Musik."
I Erik Clausens film, der baserer sig på erindringerne, er mødet mellem de to musikere også skildret.

Kilder
 Om Vestergade hos Historiens Hus

Gader i Odense
Gågader i Danmark
Kongensgade (Odense)

Kongensgade er en gågade i Odense.

Gaden, der begynder ved Vestre Stationsvej i nord og munder ud i byens anden længere gågade, Vestergade, i syd, rummer mange butikker, restauranter og caféer samt Fyns Forsamlinghus, hvor TV 2/Fyn i stationens unge år havde redaktion.

Gaden blev anlagt i 1847 på initiativ fra landmåler og kammerråd T.Ø. Hillerup. Gaden, der er snorlige, hed i sine første år Tværgade og Ny Vestergade, inden den i 1851 fik sit nuværende navn, som menes at være en hyldest til den på det tidspunkt nyligt afdøde Kong Christian 8., der som kronprins boede på Odense Slot indtil han blev konge.

De første huse i Kongensgade var indrettet til boliger, men hen mod slutningen af det 19. århundrede forandredes gaden mere og mere til at være en handelsgade. Da der var sporvogne i Odense, gik en af hovedlinjerne fra banegården til Fruens Bøge gennem Kongensgade. Sporvognsdriften blev indstillet i 1952.

På forsøgsbasis var Kongensgade i 1960'erne omdannet til gågade, men efter protester fra butiksejerne blev forsøget ikke gjort permanent i første omgang. Først i 1984 blev strækningen fra Vestergade til Vindegade omdannet til gågade, og i 2002 fulgte den nordlige del af fra Vindegade til Vestre Stationsvej efter. Samme år blev skulpturen Hermes, udarbejdet af professor Mogens Møller, opsat ud mod Vestre Stationsvej.

Kilder og eksterne henvisninger 
 Om Kongensgade – Stadsarkivet i Odense 
 Byens gader, Fyens Stiftstidende, 6. februar 2006

Gader i Odense
Gågader i Danmark
Precision Bass

Precision Bass opfundet af Leo Fender i 1952 var verdens første elektriske basguitar.

Bassister, der spiller Precision Bass 
 Mont Montgemery
 James Jamerson (The Funk Brothers som studiemusiker for Motown Records)
 Donald "Duck" Dunn (Booker T. & the M.G.'s og studiemusiker for Stax Records)
 Carol Kaye
 Steve Harris (Iron Maiden)
 Paul Jackson (Herbie Hancock)
 Geddy Lee (Rush)
 Rocco Prestia (Tower of Power)
 Billy Sheehan (Mr. Big)
 Roger Waters (Pink Floyd)
 Sting (The Police)
 Cliff Williams (har spillet) (AC/DC)
 Geezer Butler (Black Sabbath)

Basser
Lessing

Lessing er et navn, som bæres af flere:

 Carl Friedrich Lessing
 Gotthold Ephraim Lessing – tysk digter (1729-1781)
 Julius Lessing
 Doris Lessing – britisk forfatter og Nobelpristager (1919-2013)
Bristol City F.C.

Bristol City Football Club er en engelsk fodboldklub fra Bristol, som spiller i landets næstbedste række, Championship. Klubben spiller sine hjemmekampe på Ashton Gate, hvor at de har spillet siden 1904.

Historie 
Klubben blev grundlagt i 1894 under navnet Bristol South End Football Club. Klubben blev omdøbt til deres nuværende navn i 1897, hvor at klubben blev professionel. Klubben blev i 1901 del af English Football League. Klubben vandt i 1905-06 sæsonen Second Division, og kom hermed op i den bedste række. Klubben sluttede imod alle forventninger herefter på andenpladsen i deres debutsæson i First Division. Denne succes var dog ikke til at holde, og efter 5 sæsoner i First Division, rykkede Bristol City ned i 1910-11.

Over de næste mange år blev Bristol kendte som en såkaldt yoyo-klub, i det at den flere gange havde nedrykninger og oprykning, og dermed skiftede med at spille i Second Division og Third Division. Situationen begyndte dog at vende for klubben efter Alan Dicks blev hyret som træner i 1967. Holdet så forbedring over de næste år, og i 1976 rykkede Bristol op til First Division, 65 år efter de senest havde spillet i den bedste række.

Bristol rykkede igen ned i 1980, og gik herefter ind i klubbens sværeste periode. Massive financielle problemer så klubben rykke ned 3 sæsoner i streg, og overlevede kun næppe konkurs i 1982, da nye ejere reddet klubben. 

Klubben begyndte herefter processen ved at klatre tilbage op igennem rækkerene, og vendte i 1991 tilbage til Second Division. Klubben har sidenhen genfundet den position som de var kendt før oprykning til First Division i 1976, nemlig som en klub som rutinemæssigt har oplevet op- og nedrykning mellem den anden- og trejdebedste række.

Nuværende spillertrup

Udlejet

Kilder

Eksterne henvisninger 

Fodboldklubber i England
City F.C.
Etableret i 1894
Edo

Edo kan have flere betydninger:

 Edo (Nigeria) – en delstat i det centrale sydlige Nigeria
 Edo (sprog) – et Benue-Congo's sprog som tales i staten Edo i Nigeria (også kaldt Bini)
 Edo (Japan) – tidligere navn for Tokyo
 Edo-perioden – perioden er opkaldt efter den hovedstad, Edo, hvorfra Tokugawa-shogunatet herskede
Edo (Japan)

Edo (jap. 江戸) var indtil 1868 navnet på Tokyo i Japan. Edo har givet navn til Edo-perioden (Tokugawa-perioden), idet den var den reelle hovedstad i denne periode, uanset at kejseren residerede i Kyoto.

Tokugawa-shogunatet regerede landet fra borgen i Edo frem til Meiji-restaurationen.

Tokyos historie
Lederne

Lederne, tidligere Ledernes Hovedorganisation, er en dansk interesseorganisation, fagforbund og a-kasse for virksomhedsledere.

Organisationen, der er stiftet i 1899, har mere end 110.000 medlemmer. Medlemsgruppen består af topledere, mellemledere og funktionærer (fx projektledere). Derudover organiserer Lederne også særligt betroede medarbejdere såsom f.eks. direktionssekretærer og selvstændige.

Ledernes A-kasse dannedes i 1918. Det betød at medlemmer fra dette tidspunkt både kunne få juridsk rådgivning om deres ansættelsesvilkår samt rådgivning i forbindelse med ledighed.

Lederne rådgiver om såvel juridiske problemer som ledelsesmæssige udfordringer. Desuden er det muligt for medlemmer af Lederne også at få rådgivning i forbindelse med jobskifte eller karriereudvikling i det hele taget.

Lederne har hovedkontor i København og yderligere 19 afdelinger over hele landet.

I en række sammenhænge regnes Lederne for at være en selvstændig hovedorganisation på linje med de to (tidligere tre) øvrige danske hovedorganisationer for lønmodtagere: FH (tidligere LO og FTF) og Akademikerne. Det er tilfældet, selvom Lederne er noget mindre end de to andre og ikke på samme måde er en sammenslutning af mange selvstændige fagforbund. Det skyldes bl.a., at Lederne har en selvstændig plads i Beskæftigelsesrådet og en række andre officielle råd og udvalg, hvor hovedorganisationerne har sæde.

Eksterne henvisninger 
Ledernes hjemmeside

Kilder 

Hovedorganisationer i Danmark
A-kasser i Danmark
Johann Balmer

Johann J. Balmer (født 1. maj 1825, død 12. marts 1898) var en schweizisk skolelærer og matematiker. Han opdagede i 1885, at hydrogens linjespektrum kan beregnes ved hjælp af en formel:

1/λ=10,97(1/2²-1/n²)
hvor n= 3,4,5 og 6

Matematikere fra Schweiz
Schweizere i 1800-tallet
The First Crusade

The First Crusade er den første DVD-udgivelse af det svenske power metalband HammerFall der blev udgivet første gang på VHS d. 9. august 1999 og senere fulgt af en DVD 16. maj 2002. DVDen indeholder optagelser af bandet live, videoklip og interviews.

Numre 
 William
 Steel Meets a girl
 Glory To The Brave (videoklip)
 HammerFall (videoklip)
 Introduktion: Magnus Rosén
 Steel Meets Steel
 Glory To The Brave (videoklip)
 Indspilningerne af "Glory To The Brave"
 Ravenlord
 The Metal Age
 Nominerede for den svenske Grammy Awards
 Stone Cold
 Listening session for retards
 German TV advertisement
 Udgivelsesfest for albummet "Legacy Of Kings"
 Head Over Heels in love
 Balls To The Wall
 Breaking The Law
 Kasseret optagelser
 Australian Metal Warriors

Musikere 
 Joacim Cans – Vokal
 Oscar Dronjak – Guitar og bagvokal
 Stefan Elmgren – Guitar
 Magnus Rosén – Bas
 Patrik Räfling – Trommer

Hammerfall-album
Green Project-Bardiani CSF-Faizanè

Green Project-Bardiani CSF-Faizanè (UCI-kode: BCF) er et professionelt kontinental cykelhold med hovedkvarter i Italien.

Ryttere

2023

Sejre

2022

Sejre

2021

Sejre

2020

Sejre

2019

Sejre

Eksterne henvisninger 

Cykelhold fra Italien
Etableret i 1982
Emanuel Larsen (maler)

Carl Frederik Emanuel Larsen, normalt omtalt som Emanuel Larsen (15. september 1823, København – 24. september 1859, København) var en dansk maler, der primært beskæftigede sig med marinemaleri.

Liv 
Emanuel Larsen blev født i København 15. september 1823, som søn af fuldmægtig Lars Hansen Larsen og Christine Louise Larsen (født Weinreich). Efter sin konfirmation kom han i malerlære, og i januar 1839 blev han optaget på Kunstakademiet, hvor han blev elev af Christoffer Wilhelm Eckersberg og Frederik Theodor Kloss. Med Eckersberg som læremester specialiserede han sig i marinemaleri. Han deltog i forårsudstillingerne på Charlottenborg fra 1845 til sin død. I 1845 fik han tilladelse til at tage med et af marinens skibe til Færøerne og Island, og der findes en del malerier og tegninger fra turen. Da den Første Slesvigske krig brød ud i 1848, tog han til Sønderjylland, hvor han især tegnede og malede de danske krigsskibe. I 1851 fik han Neuhausens præmie for billedet Udsigt fra Langelinie mod Nyholm med Mastekranen. Morgenbelysning og samme år fik han Akademiets rejselegat. I 1852 var han først ved Jyllands vestkyst, og derefter i 1852-1854 i England, Nederlandene, Paris og ved den franske Middelhavskyst. Emanuel Larsen døde ugift i 1859. Selv om han havde interesseret sig for det nederlandske marinemaleri, beskrives han alligevel som den danske maler, der var mindst påvirket af udenlandske strømninger. Den indlydelsesrige C. J. Thomsen roste hans arbejder og skrev blandt andet, at han havde øje for det friske, åbne søliv, og at hans skibe virkelig så ud som om de bevægede sig.

Emil Hannover beskrev ham således:

Karl Madsen vurderede, at Emanuel Larsen ikke var så nøjeregnende som Eckersberg med at gengive skibenes konstruktion, men at han til gengæld malede luft og sø med en lettere og djærvere hånd. Han roste Larsen for at have ".. en god del af den søndagsstemning, de gamle hollandske marinemalere var mestre i at fremkalde."

Udvalgte værker 
 Indsejlingen til rheden, 1839.
 Skibe ved Sjællands kyst, morgen, 1845.
 Ved Krisuvig svovlminer, 1846.
 Kanonbåd på Flensborg Fjord, 1849.
 Udsigt fra Langelinie mod Nyholm med mastekranen, morgenbelysning, ca. 1850.
 Havnen ved Nieuwe Diep i Nordholland, 1853.
 Aften ved Middelhavet, i baggrunden Marseille og øen If, 1854.
 Linieskibet "Valdemar" krydser Sundet ind for en frisk bramsejlskuling, 1856. 
 Fregatten "Niels Juel" ved hovedvagten på Nyholm, 1857.

Galleri

Noter

Ekstern henvisning 

 

Malere fra Danmark
Personer fra København
Danskere i 1800-tallet
Personer i Dansk Biografisk Leksikon
Modtagere af De Neuhausenske Præmier